[{"text_idx": "#000000", "text": "Galaethau\u2019n Cwrdd i Greu Arddangosfa Drawiadol"}, {"text_idx": "#000001", "text": "Ar yr adeg hon o'r flwyddyn , mae pobl ar draws y byd yn dathlu\u2019r Nadolig gydag arddangosfeydd golau hardd. Mae'r llun newydd yma o ddwy alaeth yn gwrthdaro yn gyfraniad cosmig at y dathliadau . Mae'r ddwy alaeth yn edrych fel bod eu breichiau troellog wedi cael eu haddurno gyda llinynnau o oleuadau tylwyth teg pert pinc!"}, {"text_idx": "#000002", "text": "Mae'r galaethau wedi cael eu dal yn brwsio heibio ei gilydd wrth iddynt deithio trwy'r gofod . Mae'r cyfarfyddiad wedi creu un o'r casgliadau mwyaf anhygoel o oleuadau pelydr-x llachar a\u2019i gwelwyd erioed! Mae pob un o'r 28 smotyn pinc yn y llun yn wrthrych arbennig a hynod lachar a elwir yn ffynhonnell pelydr -X \u2018ultraluminous\u2019, y gallwn gwtogi i ULX (ultraluminous x-ray source)."}, {"text_idx": "#000003", "text": "Mae beth yn union ydy ULX yn dal i fod yn ddirgelwch, ond mae'r rhan fwyaf o wyddonwyr yn cytuno eu bod yn fwy na thebyg yn fath rhyfedd o system seren, gyda seren normal a thwll du yn cylchdroi ei gilydd. Gall rhai o'r tyllau duon fod tua 5 neu 10 gwaith yn fwy enfawr na'n Haul ni, a gall eraill fod yn gannoedd neu hyd yn oed filoedd o weithiai\u2019n fwy na'n Haul."}, {"text_idx": "#000004", "text": "Mae ymchwilwyr yn credu bod y se\u0302r sy'n achosi ULX yn ifanc iawn (o leiaf, o ran oedran seren) . Tra bod ein Haul ni yn tua 5 biliwn o flynyddoedd hen, mae'r rhain yn o\u0302l pob tebygolrwydd yn nes at 10 miliwn o flynyddoedd."}, {"text_idx": "#000005", "text": "Dyma pam mae\u2019r rhan fwyaf o'r ULX hyn yn cael eu darganfod ym mreichiau troellog y galaethau, lle mae llawer o se\u0302r yn ffurfio ."}, {"text_idx": "#000006", "text": "Mae'r galaethau yma yn creu se\u0302r newydd ar gyfradd sydd dros 10 gwaith yn gyflymach na ein galaeth gartref ni, y Llwybr Llaethog."}, {"text_idx": "#000007", "text": "Ysbrydoli Cenhedlaeth Newydd o Archwilwyr Gofod"}]